b'\n_START_ARTICLE_\nDezvoltare eco-industrial\xc4\x83\n_START_PARAGRAPH_\nDezvoltarea eco-industrial\xc4\x83\xc2\xa0este un cadru \xc3\xaen care industria se poate dezvolta, reduc\xc3\xa2ndu-\xc8\x99i \xc3\xaen acela\xc8\x99i timp impactul asupra mediului. Aceasta utilizeaz\xc4\x83 un ciclu de produc\xc8\x9bie cu circuit \xc3\xaenchis\xc2\xa0 pentru a aborda o gam\xc4\x83 larg\xc4\x83 de probleme de mediu, cum ar fi poluarea solului \xc8\x99i a apei, de\xc8\x99ertificarea, protejarea speciilor \xc3\xaen pericol, gestionarea energiei, sinergia produselor secundare, eficien\xc8\x9ba resurselor, calitatea aerului etc._NEWLINE_Leg\xc4\x83turile benefice dintre industrie, sistemele naturale, energie, materialele \xc8\x99i comunit\xc4\x83\xc8\x9bile locale devin factori esen\xc8\x9biali \xc3\xaen proiectarea proceselor industriale de produc\xc8\x9bie._NEWLINE_Abordarea \xc3\xaen sine este \xc3\xaen mare m\xc4\x83sur\xc4\x83 voluntar\xc4\x83 \xc8\x99i orientat\xc4\x83 spre pia\xc8\x9b\xc4\x83, dar este adesea determinat\xc4\x83 de un\xc2\xa0tratament favorabil al guvernului sau de eforturile de cooperare pentru dezvoltare.\n_START_SECTION_\nIstoria\n_START_PARAGRAPH_\nDe la \xc3\xaenceputul anilor 1990, ideea de dezvoltare eco-industrial\xc4\x83 a evoluat din conceptul de simbioz\xc4\x83 biologic\xc4\x83. Acest concept a fost creat de c\xc4\x83tre ecologi\xc8\x99tii industriali \xc3\xaen c\xc4\x83utarea unor abord\xc4\x83ri inovatoare pentru rezolvarea problemelor legate de de\xc8\x99euri, lipsa de energie \xc8\x99i degradarea mediului. Se utilizeaz\xc4\x83 o abordare continu\xc4\x83 pentru \xc3\xaembun\xc4\x83t\xc4\x83\xc8\x9birea at\xc3\xa2t a rezultatelor de mediu, c\xc3\xa2t \xc8\x99i a celor economice._NEWLINE_\xc3\x8en 1992,comunitatea interna\xc8\x9bional\xc4\x83\xc2\xa0a\xc2\xa0\xc3\xaenceput oficial cooperarea de dezvoltare pentru a sus\xc8\x9bine protec\xc8\x9bia mediului pentru prima dat\xc4\x83.\xc2\xa0La Conferin\xc8\x9ba Na\xc8\x9biunilor Unite privind Mediul \xc8\x99i Dezvoltarea, din Rio de Janeiro, Brazilia, aproape 180 de state au semnat Declara\xc8\x9bia de la Rio din cadrul conferin\xc8\x9bei. De\xc8\x99i nu este obligatorie, Declara\xc8\x9bia de la Rio privind Mediul \xc8\x99i Dezvoltarea a stabilit 27 de principii care s\xc4\x83 ghideze interconectarea sporit\xc4\x83 a cooper\xc4\x83rii pentru dezvoltare \xc8\x99i durabilitate.\xc2\xa0\xc3\x8en plus, redactarea documentelor a fost \xc3\xaenso\xc8\x9bit\xc4\x83 de o prezentare care descrie pentru prima dat\xc4\x83 ideea dezvolt\xc4\x83rii eco-industriale._NEWLINE_\xc3\x8en urm\xc4\x83torii ani, dezvoltarea eco-industrial\xc4\x83 a devenit popular\xc4\x83 pe teritoriul Statelor Unite. Aleas\xc4\x83 recent, Administra\xc8\x9bia\xc2\xa0Clinton\xc2\xa0a stabilit o \xc3\xaent\xc3\xa2lnire al reprezentan\xc8\x9bilor lumii de afaceri, ai for\xc8\x9bei de munc\xc4\x83, guvernului \xc8\x99i ai agen\xc8\x9biilor de protec\xc8\x9bie a mediului pentru a dezvolta \xc3\xaen continuare abordarea.\xc2\xa0Aceast\xc4\x83 \xc3\xaent\xc3\xa2lnire a stabilit ideea parcurilor eco-industriale, \xc3\xaens\xc4\x83 a realizat cur\xc3\xa2nd c\xc4\x83, la \xc3\xaenceput, trebuie realizat un management mai eficient al materiilor prime, energiei \xc8\x99i de\xc8\x99eurilor._NEWLINE_De atunci, obiectivele generale \xc8\x99i principiile de aplicare ale dezvolt\xc4\x83rii eco-industriale nu s-au schimbat prea mult \xc8\x99i s-au adaptat la progresul tehnologic rapid._NEWLINE_\xc3\x8en 2012 IGEP Foundation pentru promovarea comer\xc8\x9bului, a publicat un raport numit Calea spre o dezvoltarea industrial\xc4\x83 ecologic\xc4\x83 \xc3\xaen India\xe2\x80\x93 Concepte \xc8\x99i cazuri._NEWLINE_Domeniul este cercetat de c\xc4\x83tre Centrul Na\xc8\x9bional pentru Dezvoltare Eco-Industrial\xc4\x83, un proiect comun \xc3\xaentre\xc2\xa0Universitatea din California de Sud \xc8\x99i Universitatea Cornell.'